text: نائب صدر جمہوریہ نے لاتویا کی نیشنل لائبریری میں بابائے قوم مہاتما گاندھی کے نصف مجسمے کی نقاب کشائی بھی کی۔ انہوں نے امید ظاہر کی مہاتما گاندھی کا نصف مجسمہ ریگا میں اس نیشنل لائبریری کا دورہ کرنے والوں کے لئے فیضان کا باعث ہوگا۔ انہوں نے کہا کہ عدم تشدد اور پُر امن بقائے باہم کا گاندھی جی کا پیغام عالمی اوردائمی ہے اور آج کی تنازعات سے پُر دنیا کے لئے اس کی بہت زیادہ افادیت ہے ۔